OpenLLM-France/wikimedia huggingface dataset:
# La bamba

La bamba Mexikoko abesti tradizional oso ezaguna da. Jatorri ezezaguna du. Son jarocho estilokoa, Veracruz estatuko ereserki ez ofiziala da.
Bertsio komertzialik zabalduena Ritchie Valensek egin zuen, 1958an. Arrakasta lortu du mundu mailan, eta 1987an Los Lobos taldearen bertsioa Billboard Hot 100 sarietan lehen postua lortu zuen espainierazko lehen abestia izan zen, Ritchie Valensen bizitza kontatzen zuen La Bamba filmeko abesti nagusia izan baitzen.

## Hitzak

La bamban kantatzen diren bertsoak oso gai zabalekoak dira: emakumeei abesten zaie, harreman sentimentalak oro har, edota jarochoen (veracruztarren) bizitzan gertatzen diren egoera barregarriei. Ia bertsio guztietan agertzen diren esaldiak dauden arren, abestiaren egiturak berak aldaera pertsonalak sartzera gonbidatzen du, bat-bateko bertsoak barne. Honako hauek daude ia bertsio guztietan:

## Erreferentziak

* ↑ «Charts & Awards». Allmusic. (Ingelesez)

## Kanpo estekak

* Datuak: Q641677
* Multimedia: La bamba / Q641677
# La araña (Barricada)

La araña, euskaraz Armiarma, Barricada rock taldearen estudioko bederatzigarren disko luzea izan zen. Lana 1994an plazaratu zuten Polygram diskoetxearekin. Disko honekin talde nafartarrak lehen Urrezko Diskoa eskuratu zuen. Hala ere, oso disko polemikoa izan zen eta jarraitzaile askok taldearen segizioa utzi zuen, "rock errazago" egiten zuten usteaz. Diskoarekin batera kamiseta bat oparitzen zuten.

## Abestien zerrenda

* Difícil - 2:52
* La araña - 3:20
* Y las estrellas - 4:36
* Si no tiras - 3:34
* Su merecido - 4:03
* Empieza a vibrar - 4:10
* Introglicerina - 1:30
* El pan de los ángeles - 3:53
* Sin voz - 4:21
* Problemas - 3:15
* Romper mi corazón - 3:54
* En jake - 3:07

## Taldea

* Enrique Villarreal “El Drogas”: Ahotsa, baxua, koruak
* Javier Hernández “Boni”: Ahotsa, gitarra, koruak
* Alfredo Piedrafita “Alf”: Gitarra, koruak
* Fernando Coronado: Bateria

## Erreferenziak

* ↑ http://mrthunderstruck.blogspot.com.es/2014/08/20-anos-de-la-arana-el-disco-mas.html

## Kanpo estekak

* (Gaztelaniaz):"La araña" abestia Youtuben.
* (Gaztelaniaz):Diskoari buruzko kritika
* Datuak: Q6461032
# La ardilla roja

La ardilla roja 1993 urtean Julio Medemek eginiko filma da. Behiak filmaren ostean Medemen bigarren film luzea izan zen. Abestiak Santiago Auseróni egitea eskatu zion, baina honek uko egin zion, garaian Kuban baitzegoen.

## Istorioa

Oharra: Atal honek istorio osoa edo amaiera argitzen du.
Udako gau batean, Donostian, Jota (Nancho Novo) musikaria bere buruaz beste egitekotan dago. Baina bere burua itsasora botatzekotan dagoen lekuan neska bat (Emma Suárez) moto istripu bat izan du. Jotak ospitalera eraman eta amnesia duela aprobetxatuz bere senargaia delaren planta egingo du.

## Aktoreak

* Nancho Novo (Jota)
* Emma Suárez (Lisa)
* María Barranco (Carmen)
* Carmelo Gómez (Félix)
* Karra Elejalde (Antón)
* Cristina Marcos (neska ileurdina)
* Mónica Molina (neska ilegorria)
* Ana Gracia (psikiatra)
* Elena Irureta (Begoña)
* Ane Sánchez (Cristina/Boy).

## Grabazio-lekuak

Grabazioetako batzuk Donostian egin ziren. Besteak San Martín de Valdeiglesias, Pelayos de la Presa, Usanos, Valsaín, El Pardo eta Madril izan ziren.

## Kritika

Filmak kritika onak jaso zituen. IMDbn 7,2/10 du.

## Sariak

* 1993: Aktoreen batasunak emandako saria.
* 1993: Cannesko Zinemaldiaren gazteriaren saria.
* 1993: Ondas saria: espainiar film onena.
* 1994: Goya Sariak: musikarik onenaren saria Alberto Iglesiasentzat, eta izendapenak Emma Suarez eta María Barrancorentzat.
* 1994: Espainiar film onenari San Jordi saria

## Erreferentziak

* ↑ «La ardilla roja. Filmografía de Julio Medem - www.juliomedem.org» www.juliomedem.org (Noiz kontsultatua: 2021-12-31).
* ↑ Medem, Julio. (1994-02-18). La ardilla roja. Sociedad General de Televisión (Sogetel) (Noiz kontsultatua: 2021-12-31).
* ↑ «Goya Awards (1994)» IMDb (Noiz kontsultatua: 2021-12-31).
* ↑ (Gaztelaniaz) INVISIBLE, LUZ CALVO / LA MITAD. (2015-03-03). «"La ardilla roja" de Julio Medem» RTVE.es (Noiz kontsultatua: 2021-12-31).

## Kanpo estekak

* imdb.com webgunean
* Euskadiko Filmategian
* Datuak: Q976934
# La battaglia di Algeri

La battaglia di Algeri (euskaraz: «Aljerko gudua»; arabieraz: معركة الجزائر‎; frantsesez: La Bataille d'Alger) 1966ko Gillo Pontecorvo italiar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Ali La Pointe (Brahim Hadjadj) Aljerko kaleetan nekez bizi den lapur analfabetoa da. Atxilotu eta ziegatik nazionalista baten exekuzioaren lekukoa da. Presondegitik ihes egin ondoren, Nazio Askatasunerako Frontea sartu eta bere buruzagi nagusienetariko bat bilakatuko da.

## Aktoreak

* Brahim Hadjadj: Ali la Pointe
* Jean Martin: Mathieu koronela
* Yacef Saadi: Djafar, NAFen buruzagia
* Latafi Ahmed: Omar Txikia
* Larbi Zekkal: NAFen kidea
* Samia Kerbash: NAFen kidea
* Ugo Paletti: frantziar paraxutisten kapitaina
* Fusia El Kader: Halima, NAFen kidea

## Ikus, gainera

* Aljerko gudua

## Kanpo estekak

* Datuak: Q784812
* Multimedia: The Battle of Algiers (film) / Q784812
# La abuela (filma)

La abuela (euskaraz: «amama») 2021eko Paco Plaza espainiar zinema zuzendariaren beldurrezko filma da.

## Argumentua

Oharra: Atal honek istorio osoa edo amaiera argitzen du.
Susanak Parisen modelo gisa zuen bizitza bertan behera utzi eta Madrilera itzuli behar du. Izan ere, bere amona Pilarrek garuneko odol-isuria izan berri du. Duela urte batzuk, Susanari gurasoak hil zitzaizkionean, amonak hazi zuen neskatoa, alaba izango balitz bezala.

## Aktoreak

* Almudena Amor: Susana
* Vera Valdez: Pilar
* Karina Kolokolchykova: Eva
* Chacha Huang: zerbitzaria

## Erreferentziak

* ↑ sansebastianfestival.com

## Kanpo estekak

* Datuak: Q107169837
# La actualidad de la máquina herramienta

La actualidad de la máquina herramienta 1966 urtean Miguel Ángel Ajuriak eginiko film dokumentala da.

## Sinopsia

Oharra: Atal honek istorio osoa edo amaiera argitzen du.
Gai industriala jorratzen duen dokumentala da, bikote gazte baten ezkon-bidaia erakusten du. Gizonezkoak txatarra fabrikatzen duen enpresa bateko Zuzendari Teknikaria interpretatuko du eta makina-erreminta fabrikatzen duten hainbat enpresa bisitatuko ditu. Emakumeak aldiz, bisitatzen dituzten hirietatik ibilbide turistiko bat egiteko aprobetxatuko du.

## Erreferentziak

* ↑ Euskadiko Filmategia. La actualidad de la máquina herramienta. .

## Kanpo estekak

* 1. zatia IMDb webgunean (Ingelesez)
* 2. zatia IMDb webgunean (Ingelesez)
* Datuak: Q21953109
# Laurogeita zortzi

Laurogeita zortzi (88) laurogeita zazpiaren ondoren eta laurogeita bederatziaren aurretik doan zenbaki naturala da.

## Kanpo estekak

* Datuak: Q341102
* Multimedia: 88 (number) / Q341102
# Laurus

Laurus Lauraceae familiako hosto iraunkorreko zuhaitzen generoa da, barnean hiru espezie dituena.

## Espeziea

* Laurus azorica. Litekeena da ereinotz ere izatea.
* Ereinotz (Laurus nobilis)
* Laurus novocanariensis

## Erreferentziak

* ↑ Arroyo–García, R., Martínez–Zapater, J. M.., Fernández Prieto, J. A., & Álvarez–Arbesú, R.. (2001). «AFLP evaluation of genetic similarity among laurel populations (Laurus L.)» Euphytica 122: 155–164. doi:10.1023/A:1012654514381..

## Kanpo estekak

* Datuak: Q21188
* Multimedia: Laurus / Q21188
* Espezieak: Laurus
# Lausa Harana

Lausa Harana (gaztelaniaz: Valle de Losa) Burgosko probintziaren iparraldean dagoen ibarra eta udalerria da. Hainbat herrik osatzen dute, Quincoces de Yuso izanda nagusia.

## Geografia

Lausa Harana Burgosko udalerria da, iparraldean Mena Harana eta Araba dituena; hegoaldean, Araba eta Valle de Tobalina; ekialdean, Junta de Villalba de Losa; eta mendebaldean, Junta de Traslaloma eta Medina de Pomar.

### Hidrografia

Udalerria Mediterraneoko arroan dago, Kantauriarekiko banalerroaren hegoaldean, Peña mendiek, Carbonilla mendilerroak eta Gorobel mendilerroak osatuta, eta bertan dago Santiago Mendiko Monumentu Naturala, udalerriaren ekialdeko mugan.
Ibairik garrantzitsuena Jerea ibaia da, Cillaperlata parean Ebroren ezkerraldeko ibaiadarra. Ibaia Carbonilla mendilerroan jaioa da, Relloso herriaren ondoan, eta iparraldetik hegoaldera zeharkatzen du udalerria Quintanilla La Ojadaraino, Merindad de Cuesta-Urriatik bokaleraino jarraituz. Ezkerretik jasotzen ditu Nabon ibaiaren eta La Losa eta Horcon erreken urak.

### Herriak

* Aostri de Losa
* Baró
* Barriga
* Cabañes
* Calzada de Losa
* Castresana
* Castriciones
* Fresno de Losa
* Hozalla
* Lastras de Teza
* Lastras de la Torre
* Llorengoz
* Mambliga
* Quincoces de Suso (biztanlerik gabe)
* Quincoces de Yuso
* Quintanilla la Ojada
* Relloso
* Río de Losa
* San Llorente
* San Martín de Losa
* San Miguel de Relloso
* San Pantaleón de Losa
* Teza de Losa
* Vescolides
* Villabasil
* Villacián
* Villalambrús
* Villaluenga
* Villaño

## Demografia

Bilakaera demografikoa :
| 1991 | 2000 | 2001 | 2002 | 2003 | 2004 | 2005 | 2006 | 2007 |
| 741 | 670 | 665 | 651 | 631 | 621 | 611 | 610 | 612 |

## Ekonomia

Bailarako ekonomia nekazaritzan, abeltzaintzan eta industria txikian oinarritzen da batez ere. Higiezinen sektorean, bertokoentzako etxebizitzak eraikitzen dituzte, eta batez ere, udatiarrentzako edo bertoko seme-alaben bigarren bizitokirako. Badaude haranean bere lehen etxebizitza hartzera doazen bizkaitarrak ere.
Lehorreko zereala laborantza nagusia da; partzelaren batez besteko tamaina 3,5 hektareakoa da, eta 2 hektareakoa ureztatua. Baita patataren tuberkuluaren hazkuntzarena ere, "Lausako patata" jatorri-deitura duena.
Turismoa ere erakartzen du. Oteon eta Quincocesen landetxeak daude. Fraile eta Peña tontorretarako ibilbideak ere egiten dituzte.

## Ondasunak

Udalerriak kultura ondasun izendaturiko sei eraikin ditu:
* Lastras de la Torreko dorrea.
* Río de Losako dorrea.
* San Llorenteko dorrea.
* San Llorenteko dorretxea.
* San Martín de Losako "Los Casarejos" erromatar villa
* San Pantaleón de Losako baseliza.

## Erreferentziak

* ↑ Euskaltzaindia. 149. araua. .
* ↑ Espainiako Kultura Ministerioa
* ↑ Wikimapia,

## Kanpo estekak

* Datuak: Q1642733
* Multimedia: Valle de Losa / Q1642733
# Lausanako Hitzarmena

Lausanako Hitzarmena (frantsesez: Traité de Lausanne) gaur egungo Turkiako mugak ezarri zituen bake-hitzarmena izan zen. Greziako Erresumak, Turkiak eta Lehen Mundu Gerrako Aliatuek Suitzako Lausanan sinatu zuten 1923ko uztailaren 24an. Izenpetu baino lehen, Lausanako bake-konferentzia egin zuten: 1922ko urrian hasi zen, 1923ko otsailean eten egin zuten, euren arteko eztabaidengatik, eta apirilean berriz ekin zioten.

## Ezaugarriak

Sinatzaile nagusiak İsmet İnönü turkiarra eta Greziako Eleftherios Venizelos izan ziren. Besteak beste, muga eta jabetza berriak ezarri zituzten, eta biztanleriaren trukea ere hitzartu zuten (Turkiako grekoak Greziara bidali zituzten, eta Greziako turkiarrak Turkiara, salbuespenak salbu).

## Kanpo estekak

* Hitzarmenaren testua (ingelesez)
* Datuak: Q193258
* Multimedia: Treaty of Lausanne / Q193258
# Lausanako katedrala

Lausanako katedrala, Lausanako Gure Amaren Katedrala edo Lausanako Notre-Dame katedrala, Suitzako Lausana hirian dagoen katedral katoliko bat da, Vaud kantoian.
1170ean Jean Cotereel arkitektoa eraikitzen hasi zen eta 1235ean amaiatu zen. 1270ean sagaratu zen.
* Datuak: Q669544
* Multimedia: Cathédrale de Lausanne / Q669544
# Lausana barrutia

Lausana barrutia Vaud kantonamenduan dagoen Suitzako barrutia da. Bere hiriburua Lausana da. 63,23 kilometro koadroko azalera du eta 158.138 biztanle.

## Mugakideak

Script error: The function "formatStatements" does not exist.

## Udalerriak

Cheseaux-sur-Lausanne Epalinges Jouxtens-Mézery Lausana Le Mont-sur-Lausanne Romanel-sur-Lausanne

## Kanpo estekak

* Datuak: Q660628
* Multimedia: Lausanne District / Q660628
# Lauryn Hill

Lauryn Noelle Hill (East Orange, New Jersey, 1975eko maiatzaren 26a) estatubatuar rapero eta abeslaria da. Fugees taldean ospetsu bilakatu zen baina 1997tik aurrera taldea banatu eta bakarkako lanak egin ditu.

## Diskografia

* The Miseducation of Lauryn Hill (1998)
* MTV Unplugged No. 2.0 (2002)
* Datuak: Q214226
* Multimedia: Lauryn Hill / Q214226
# Laminiturri (iturburua)

Laminiturri Ojacastro (Errioxa) herriko Barrotarna auzoan dagoen iturburu bat da, Horcajo ibaiaren haranean.

## Izena

"Laminen iturria" esan nahi du. Ojacastroarrek kontatzen dutenez hegazti oinak zituen emakumezko bat bizi zen iturri hartan. Euskal mitologiako Laminaren deskribapena da hain zuzen ere. Jakina da Ojacastron autofedeak izan zirela sorginen aurka.

## Laminiturri Elkartea

Errioxan egonik eta euskarazko toponimia argia izanik Laminiturri Kultur Elkarteak berarentzat hartu zuen izena. Logroñon 1996an Errioxako Unibertsitateko euskaltzale talde batek sortu zuen elkarte hau Errioxako euskararen usadioa eta sustraiak aztertu eta ezagutzera emateko helburuaz.

## Erreferentziak

* ↑ Urrutia, Javi. «Puzarna (1187 m)» https://www.mendikat.net (Noiz kontsultatua: 2021-04-15).
* ↑ (Gaztelaniaz) «Ojacastro, una localidad entre la leyenda y el futuro» La Rioja 2013-10-10 (Noiz kontsultatua: 2021-04-15).
* ↑ (Gaztelaniaz) Ojacastroko Laminiturri izeneko iturriari buruzko informazioa
* ↑ «La Rioja - Errioxa» www.errioxa.com (Noiz kontsultatua: 2021-04-15).

## Ikus, gainera

* Laminiturri Kultur Elkartea

## Kanpo estekak

* Datuak: Q106510344
# Lamine Yamal

Lamine Yamal Nasraoui Ebana (Esplugas de Llobregat, Katalunia, 2007ko uztailaren 13a), Lamine Yamal izenez ezaguna, futbol jokalari profesionala da. Espainiako LaLiga EA Sportsen jokatzen du, FC Barcelona taldean. Aurrelari gisa, eskuin hegalean, zein erdilari gisa jokatzen du.
Goiztiartasunari dagozkion hainbat marka hautsi ditu Laminek: Historiako jokalaririk gazteena da (15 urte eta 290 egun) debuta egiten eta Espainiar selekzioarekin gol bat sartzen, baita Espainiako Ligan gola sartzen ere (16 urte eta 87 egun).

## Lehen urteak

Esplugas de Llobregaten jaio zen (Katalunia). Aita marokokoa eta ama ekuatoguinearra ditu, eta Rocafondan hazi zen (Mataroko auzo langile eta kulturaniztuna). Bartzelonan igaro zuen haurtzaroaren gehiena.

## Ibilbidea

Masiako beheko mailetan hazi zen, eta laster akademiako promesarik onena bezala hartu zuten.
2022-23 denboraldirako A gazteen taldean sartu zen bere adin mailaren gainetik , eta Xavi Hernandezek lehen taldearekin entrenatzeko hautatu zuen 2022ko irailaren hasieran. Entrenatzaile katalana gehien harritu zuen gazteetako bat izan zen. 2023ko apirilaren 29an egin zuen debuta, Barçak 4-0 irabazi zion Real Betisi 2022-23 denboraldian, Gavi ordezkatuz, eta Barcako lehen taldearekin debuta egin zuen jokalari gazteena bihurtu zen.

## Selekzio nazionala

Internazionala da Espainiarekin. 2021ean, 4 partida jokatu zituen eta gol bat sartu zuen Espainiako Sub16koekin.
2022an Sub15koekin ere jokatu zuen, eta goleatzailea zela erakutsi zuen.
2023ko irailaren 8an debuta egin zuen selekzio absolutuan Georgiaren aurka, eta gol bat sartu zuen. 16 urte eta 57 egun zituela jokatu eta gola sartu zuen Espainiarentzat. Eurokoparako sailkapen fase batean marka ezarri duen gazteena da, Gavi taldekidea gainditu ondoren.
| Z | Data | Estadioa | lehiakidea | Gola | Emaitza | Lehiaketa |
| 1. | 2023ko irailaren 8a | Boriseko Estadio nazionala (Georgia, Tbilisi) | Georgia | 1-7 | 1-7 | 2024ko Eurokoparako klasifikazioa |
| 2. | 2023ko azaroaren 16a | Limassol Arena, Limasol, Zipre | Zipre | 0-1 | 1-3 | 2024ko Eurokoparako klasifikazioa |

## Jolas estiloa

Asistentziak, paseak eta golak egiteko gaitasun handia duen aurrelari ezkertia da. Aurreko edozein lekutan jokatu ahal du eta denetan bere talentua erakusten du.

## Erreferentziak

* ↑ «FC Barcelona: Lamine Yamal, el niño de 15 años que ya entrena con el Barcelona: descubre al "mini Messi" de La Masía | Marca» web.archive.org 2022-09-06 (Noiz kontsultatua: 2024-07-14).
* ↑ «Barcelona: Lamine Yamal shows shades of Messi | MARCA in English» web.archive.org 2022-09-09 (Noiz kontsultatua: 2024-07-14).

## Kanpo estekak

* Lamine_Yamalen Fitxa (worldfootball.net)
* Datuak: Q113704154
* Multimedia: Lamine Yamal / Q113704154
# Lamington (Hegoaldeko Lanarkshire)

Lamington, Eskoziako herri bat da, Hegoaldeko Lanarkshire konderrian.

## Kanpo estekak

* Datuak: Q6481978
* Multimedia: Lamington, South Lanarkshire / Q6481978
# Laminoria

Laminoria edo Laminoriako Errege Harana Arabako ekialdeko haran eta kontzeju bat da, Mendialdean kokatua. Antzina udalerria izan zen; gaur egun, Arraia-Maeztu izeneko udalerriaren barnean dagoen kontzeju bat da.
Igoroin errekak harana zeharkatzen du. Beste batzuen artean, iparraldean Indiagana eta Santa Elena, ipar-ekialdean Iturrieta eta Entzia nahiz hegoaldean Abitigarra eta Arburu mendiek mugatzen dute. Haranaren izena daraman meategiak dakartzan kalte ekologikoengatik eztabaida iturria izan da.

## Herriak

Ondorengo herri hauek dira Laminoriako kide (parentesi artean, 2007ko biztanle kopurua): Aletxa (38), Areatza (8), Elortza (18), Erroeta (27), Erroitegi (28), Ibisate (6), Musitu (13) eta herriburua, Zekuiano (95). Zekuianon dago, oraindik, haraneko udaletxea izan zena; gaur egun Laminoriako batzar administratiboa han biltzen da, eta batzuetan auzokideen bilgunetzat erabiltzen da.

## Historia

Harana Santa Piako abadearen jaurerria zen; izen bereko monasterioa egon zen XIX. mendean suntsitu zuten arte. 1785ean errege jaurerri bilakatu zen, eta hortik dator Laminoriako Errege Harana izena.
Anglo-Vasco-Navarro trenbidea egitean, obra nagusietakoa Laminoriako tunela izan zen; 2 kilometro zituenez, luzeena zen, eta aitzindarietakotzat jo da.
Arabako ermandade zaharraren antzeko mugekin udalerri modernoa sortu zenetik zenbait anexio-prozesu suertatu dira. 1958an Arraia eta Apilaizekin bat egin zuen, Maeztu izena hartu zuen udalerria sortzeko; azken hau, Korres ere 1965ean jaso eta gero, 1987an izena aldatu eta Arraia-Maeztu bilakatu zen.

## Erreferentziak

* ↑ Euskal Onomastikaren Datutegia (Euskaltzaindia) (Noiz kontsultatua: 2024-02-08).
* ↑ Harrobia Araban garatzen ari diren ingurumen-arazoen zerrenda batean.

## Ikus, gainera

* Aletxa
* Apilaiz
* Araba
* Arabako Mendialdeko kuadrilla
* Areatza
* Arraia-Maeztu
* Atauri
* Azazeta
* Birgarabarren
* Birgaragoien
* Elortza
* Erroeta
* Erroitegi
* Ibisate
* Korres
* Maeztu
* Musitu
* Sabando
* Zekuiano

## Kanpo estekak

* Igoroingo jauziak Berrian.
* (Gaztelaniaz) Laminoria Euskomedian.
* Datuak: Q2743052
* Multimedia: Laminoria / Q2743052
# Lamington (Highland)

Lamington, Eskoziako ipar-ekialdeko kostaldeko herri bat da, Highland eskualdeko Ross eta Cromarty barrutian.

## Kanpo estekak

* Datuak: Q2102387
* Multimedia: Lamington, Highland / Q2102387
# Laminofono

Laminofonoak perkusiozko musika tresnen familiaren barnean aurkitzen diren musika tresnak dira. Azpifamilia propio bat eratzen dute. Idiofonoak bezala ere ezagutzen dira. Jotzerakoan, xafla egina dagoen materialak, soinu bat sortzen du.

## Azpifamilia honetako musika tresnak

* Xilofonoa
* Marinba
* Glockenspiel edo lira
* Vibrafonoa
* Hodi erako kanpaiak

## Laminofonoak orkestretan

Laminofonoen artean, xilofonoa da erabiliena. Hala ere, subfamilia honetako beste musika tresna batzuk ere agertzen dira, nohiz behinka.

## Laminofonoak agertzen diren musika lan ezagunak

* 1812 Obertura Piotr Ilitx Txaikovski
* Alpeetako Sinfonia Richard Strauss
* Etxeko Sinfonia Richard Strauss

## Kanpo estekak

* Datuak: Q1165766
* Multimedia: Metallophones / Q1165766
# Lanneuffret

Lanneuffret (bretainieraz Lanneured) Bretainiako Finistère departamenduko udalerria da.

## Kanpo estekak

* Datuak: Q478132
* Multimedia: Lanneuffret / Q478132
# Lannonita

Lannonita sulfato motako minerala da.

## Ezaugarriak

Lannonita sulfato mineralaren formula kimikoa hau da: ${\ce {Mg2Ca4Al4(SO4)8F8 * 24H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Lannonite: Mineral information, data and localities.» www.mindat.org (Noiz kontsultatua: 12-05-2019).
# Lannister etxea

Lannister etxea, George R. R. Martin idazlearen A Song of Ice and Fire eleberri saileko eta Game of Thrones telesaileko fikziozko errege-erregin familia bat da.
Jatorria Zazpi Erresumetako Mendebaldeko Lurraldeetan du eta bere gotorlekua Casterly Rock da. Lann Axeriak sortua, bere ikurra lehoia da eta bi lelo ditu: "Entzun nire orroea" (ofiziala) eta "Lannister batek bere zorrak beti ordaintzen ditu".

## Senide nabamernak

* Tywin Lannister
* Joanna Lannister
* Cersei Lannister
* Jaime Lannister
* Tyrion Lannister
* Joffrey Baratheon
* Kevan Lannister
* Lancel Lannister
* Genna Lannister
* Stafford Lannister
* Daven Lannister
* Tyrek Lannister

## Kanpo estekak

* Datuak: Q2739222
* Multimedia: House Lannister / Q2739222
# Lannion kantonamendua

Lannion kantonamendua Frantziako kantonamendu bat da. Côtes-d'Armor departamenduan dago, Bretainia (eskualdea) eskualdean. Guztira 3 udalerri ditu eta Lannion da bere hiriburua.

## Kanpo estekak

* Datuak: Q633002
# Lanniongo barrutia

Lannioneko barrutia Côtes-d'Armor departamenduaren barruan dagoen Frantziako barruti bat da. 93.105 biztanle ditu 904 kilometro koadrotan. Guztira 60 udalerri ditu. Bere hiriburua Lannion da.

## Kanpo estekak

* Datuak: Q584641
# Lannion

Lannion (bretainieraz: Lannuon) Bretainiako iparraldean dagoen hiria da, Cotes d'Armor/Aodoù an Arvoreko departamenduan kokatutakoa. 18.368 biztanle zituen 1999an eta Bro Dreger lurralde historikoko hiri handiena da, ez ordea hiriburua.

## Etimologia

Hasiera batean Lann Huon ("Huon-en lurra") izena izan zuen, Lord Huon baitzen eremu honen jabea.

## Geografia

Léguer ibaiaren ertzean dago hiria, zeharkatzeko puntu errazena den tokian. Kostaldetik gertu dago eta itsasaldien eragina pairatzen du. Itsasoaren indarra aprobetxatzeko egitura bat eraiki zuten 1992an.

## Historia

Daniarrek 836 urtean Lexobie herria suntsitu zutenean handik gertu hiri berria altxatu zuten. Léguer ibaian gora eraso egitea erraza zenez gaztelua eraiki behar izan zuen Lannionek.
Lannioneko zubia pasabide garrantzitsua bihurtu zen eta honen ondorioz XIV eta XVII mendeen artean Bretainian izandako gerratan hainbat borroka izan ziren bertan. XX mendean kaiak hartu zuen indarra eta honen harira garapen handia izan zuen hiriak.

## Ondasun nabarmenak

Alde zahar ederra dauka, Erdi Aroko eraikin eta enparantza ugari kontserbatu baititu.
* Alde zaharra.
* Brélévenezko hirutasun santuaren eliza.
* Saint-Jean-du-Baly eliza.
* Santa Ana monasterioa.
* Enparantza nagusia.
* Langonaval jauregia.
* Léguer ibaia.

## Hiri senidetuak

* Günzburg (Alemania)
* Viveiro (Galizia)
* Caerphilly (Gales)

## Kanpo estekak

* (Frantsesez) Lannion/Lannuon hiriko webgune ofiziala
* Datuak: Q207581
* Multimedia: Lannion / Q207581
# Lanner (Kornualles)

Lanner, kornubieraz: Lannergh, Ingalaterrako Kornualles konderriko herri eta parrokia zibil bat da.

## Kanpo estekak

* Datuak: Q6487245
* Multimedia: Lanner, Cornwall / Q6487245
# Lannilis

Lannilis (bretainieraz Lanniliz) Bretainiako Finistère departamenduko udalerria da.

## Kanpo estekak

* Datuak: Q328730
* Multimedia: Lannilis / Q328730
# Lantadilla

Lantadilla Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 392 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1918829
* Multimedia: Lantadilla / Q1918829
# Lantana (Texas)

Lantana Ameriketako Estatu Batuetako erroldak esleitutako leku bat da. Denton konderrian dago, Texas estatuan. 10.785 biztanle ditu, 6,311223 kilometro koadroko azaleran banatuta.

## Ikus, gainera

* Denton konderria

## Kanpo estekak

* Datuak: Q974669